All Black kry groener weivelde in Engeland | Netwerk24
All Black kry groener weivelde in Engeland
15 Februarie 2019 07:37
Die Nieu-Seelandse voorryman Owen Franks gaan hom aan die einde van 2019 by die Engelse klubspan die Northampton Saints aansluit.
Owen Franks, voorryman van die All Blacks, het besluit om groener weivelde te gaan soek. Foto: Getty Images
Die 31-jarige Franks het die All Blacks reeds in meer as 100 toetse verteenwoordig en was deel van die span wat die Wêreldbeker in 2011 en 2015 verower het.
Hy speel reeds sedert 2009 vir die Crusaders in Nieu-Seeland en sal hom by die Saints by sy ouer broer, Ben, aansluit.
“Nieu-Seeland sal altyd my tuiste wees, maar Northampton is ’n goeie geleentheid om my in ’n nuwe rugbyomgewing te toets en ook tyd met my familie daar deur te bring,” sê Franks.
“Ek weet ek sal eendag met trots terugkyk op my tyd in Nieu-Seeland, en daar is steeds groot doelwitte wat ek hierdie jaar, voordat ek weggaan, wil bereik.”
Franks het sy toetsdebuut in 2009 gemaak en, buiten vir sy meer as 100 toetse, het hy ook meer as 100 Superrugby-wedstryde vir die Crusaders op sy kerfstok.
Steve Hansen, afrigter van die All Blacks, sê Franks is een van die mees professionele spelers wat hy nog gebrei het.
“Sy ongelooflike verbintenis tot voorbereiding, op en van die veld, sessies in die gimnasium, sy dieet en sy spel spreek daarvan.” – Reuters
Meer oor: Nieu-Seeland | Engeland | Rugby | Owen Franks | Northampton Saints | All Blacks
All Blacks lugtig vir Poemas
All Black-ster behep met kos, oefening
Hansen mor oor All Blacks-dissipline